
        REPUBLIKA HRVATSKA

SPLITSKO-DALMATINSKA ŽUPANIJA 

             OPĆINA ŠOLTA
PRIJEDLOG ZA RASPRAVU:                Pravilnik o jednostavnoj nabavi                                                                
 PRAVNI TEMELJ:  članak 15. stavka 2. Zakona o javnoj nabavi ("Narodne novine" broj 120/16, 114/22 i 48/26) i člank 28. Statuta Općine Šolta („Službeni glasnik  Općine Šolta“ br. 06/21)                                                                                                                            
PREDLAGATELJ:                                       Općinski načelnik

NADLEŽNOST ZA DONOŠENJE:              Općinsko vijeće Općine Šolta
Grohote,  kolovoz 2026. godine

      REPUBLIKA HRVATSKA

SPLITSKO-DALMATINSKA ŽUPANIJA 

            OPĆINA ŠOLTA 

                  NAČELNIK

KLASA: 406-09/26-01/77    

URBROJ:  2181-49-03-26-01
Grohote, 21. kolovoza 2026. godine
             Na temelju odredbe članka 15. stavka 2. Zakona o javnoj nabavi ("Narodne novine" broj 120/16, 114/22 i 48/26)  i članka  44. Statuta Općine Šolta ('' Službeni glasnik Općine Šolta '' br. 06/21) načelnik Općine Šolta dana 21. kolovoza 2026. godine donosi:

Z A K L J U Č A K

        1. Utvrđuje se prijedlog Pravilnika o jednostavnoj nabavi, u tekstu koji se prilaže ovom Zaključku i čini njegov sastavni dio.  

       2.  Prijedlog iz točke 1. ovog Zaključka prosljeđuje se Općinskom vijeću Općine Šolta na             

 razmatranje i usvajanje.

                                                                                                         NAČELNIK:      

                                                                                             Nikola Cecić-Karuzić, ing.

Dostaviti:                                                                                   

1. Općinsko vijeće Općine Šolta 

2. Jedinstveni upravni odjel 

3.  Arhiva 

OBRAZLOŽENJE
Dana 08. 05. 2026. godine objavljene su u Narodnim novinama broj 48/2026 Izmjene i dopune Zakona o javnoj nabavi koje su stupile na snagu dana 16. 05. 2026. godine , osim određenih odredbi koje stupaju na snagu 01. 09. 2026. godine. 
Prema odredbi  članka 86. Stavaka 3. Naručitelji su dužni  u roku od tri mjeseca od dana stupanja na snagu ovoga Zakona uskladiti opće akte kojima se uređuju pravila, uvjeti i postupci jednostavne nabave te planove nabave s odredbama ovoga Zakona.

Došlo je do izmjena članka 15. koji regulira postupak jednostavne nabave te isti sada glasi:
»(1) Jednostavna nabava je nabava do vrijednosti pragova iz članka 12. stavka 1. ovoga Zakona.

(2) Pravila, uvjete i postupke jednostavne nabave naručitelj uređuje općim aktom.

(3) Općim aktom naručitelj je obvezan urediti pravila:

a) o poštivanju načela javne nabave iz članka 4. ovoga Zakona i sprječavanju, prepoznavanju i uklanjanju sukoba interesa sukladno odredbama članaka 75. do 83. ovoga Zakona

b) o osiguranju pravne zaštite gospodarskim subjektima, i to putem prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 eura

c) o mogućnosti primjene elektroničkih sredstava komunikacije za nabave čija je procijenjena vrijednost jednaka ili manja od 15.000,00 eura.

(4) Naručitelj je obvezan opći akt iz stavka 2. ovoga članka, kao i njegove izmjene i dopune, objaviti na svojim internetskim stranicama te učiniti dostupnim u Elektroničkom oglasniku javne nabave Republike Hrvatske (u daljnjem tekstu: EOJN RH).

(5) Postupak jednostavne nabave čija je procijenjena vrijednost veća od 15.000,00 eura naručitelj je obvezan provesti putem modula jednostavne nabave u EOJN RH.

(6) Za nabavu robe i usluga čija je procijenjena vrijednost veća od 25.000,00 eura te za nabavu radova čija je procijenjena vrijednost veća od 45.000,00 eura naručitelj je obvezan provesti postupak jednostavne nabave putem javne objave u modulu jednostavne nabave EOJN RH.

(7) Iznimno od stavka 6. ovoga članka, naručitelj nije obvezan provesti postupak jednostavne nabave putem javne objave u modulu jednostavne nabave, već ga provodi sukladno stavku 5. ovoga članka:

a) ako nije podnesena nijedna ponuda ili nijedna valjana ponuda u prethodno provedenom postupku jednostavne nabave, pod uvjetom da početni ugovorni uvjeti nisu bitno izmijenjeni

b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:

1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe

2. ako iz tehničkih razloga predmet nabave može isporučiti samo određeni gospodarski subjekt ili

3. ako je to nužno radi zaštite isključivih prava, uključujući prava intelektualnog vlasništva

c) ako postoji iznimna žurnost uzrokovana događajima koje naručitelj nije mogao predvidjeti niti na njih utjecati.

(8) Razlozi za primjenu iznimke iz stavka 7. ovoga članka navode se i obrazlažu u objavi u modulu jednostavne nabave EOJN RH.

(9) Iznimno od stavaka 5. do 8. ovoga članka, pravila, postupke i način provedbe jednostavne nabave u diplomatskim misijama i konzularnim uredima Republike Hrvatske u inozemstvu, do vrijednosnih pragova iz članka 12. stavka 1. točke 2. ovoga Zakona, pravilnikom propisuje ministar nadležan za vanjske poslove.«.

DOSTAVITI:  
1. , poštom preporučeno                                                                                

2. za Službeni glasnik Općine Šolta, ovdje.
3. Jedinstveni upravni odjel Općine Šolta, ovdje.
4. Arhiva, ovdje. 

